Дзяніса і яшчэ 5 чалавек прывезлі на закрытую будоўлю з ахоўнікамі, сабралі пашпарты. Працавалі хлопцы па 12-14 гадзін у суткі, жылі ў будаўнічых вагончыках без гарачай вады і цяпла, дрэнна харчаваліся. Ахова не дазваляла пакідаць тэрыторыю, а ўсе спробы ўцячы караліся. Праз чатыры месяцы зусім знясіленых маладых людзей, якія ўжо фізічна не маглі працаваць, вывезлі на сельскую дарогу і выкінулі без дакументаў і грошай. ...Сёлета ў Беларусі было раскрыта 321 злачынства, звязанае з гандлем людзьмі. У выніку праваахоўнікі знішчылі 57 каналаў пастаўкі нашых грамадзян для сексуальнай эксплуатацыі за мяжу. 232 чалавекі выратаваны ад продажу ў рабства за мяжой. Менавіта дзякуючы намаганням беларускай міліцыі толькі ў 2009 годзе спынілі сваю дзейнасць дзевяць бандаў, якія спецыялізаваліся на трафікінгу.